
The cooperation between civilians and military is a relatively new concept in the military culture. Although this activity, by itself, is not a new occurence, it has achieved new connotations, especially after 1990. It represents an important problem in the NATO agenda, which comes from the  necessity  of  a  cooperation  and  a  reliance  relation  between  the  armed  forces  and  central (local) authorities and the civilian population in the situation of a natural disaster or calamity.
Cooperarea dintre civili şi militari este un concept relativ nou în cultura militară.  Deşi  activitatea  în  sine  nu  este  un  fenomen  nou,  ea  a  dobândit  noi conotaţii, în special după anul 1990. Aceasta ocupă  un loc important în sfera de  preocupări  a  NATO,   decurgând  din  necesitatea  ca  forţele  armate  să coopereze şi să ofere sprijin autorităţilor centrale (locale) şi populaţiei civile în  zone  de  conflict  armat  sau  în  situaţii  de  producere  a  unor  calamităţi
naturale  sau  dezastre.  Prin  urmare,  ca  o  componentă  activă  a  unei  misiuni militare,   activitatea   CIMIC   este   destinată   înlesnirii   interacţiunii   dintre comandanţii forţelor din teatrele de operaţiuni militare şi societatea civilă, în general, iar în particular, pentru asigurarea succesului misiunii militare într-un mediu  civil  extrem  de  eterogen.  Astfel,  relaţiile  de  colaborare  şi  sprijin reciproc,  existente  sau  care  se  stabilesc  între  instituţia  militară,  autorităţile centrale    (locale),    organizaţiile    internaţionale,     non-guvernamentale    şi populaţia  civilă,  au  ca  scop  final  îndeplinirea  obiectivelor  tuturor  părţilor implicate.
Trebuie  să  menţionam  că,  iniţial,  a  apărut  sintagma  de  afaceri  civile (civil affairs) încă din timpul celui de-al Doilea Război Mondial, atunci când trupele americane erau prezente în aproape toate teatrele de operaţii, fiind în contact  cu  probleme  multiple,  generate  de  interferenţa  cu  populaţiile  civile autohtone şi cu multitudinea de culturi pe care le reprezentau. Imediat după încheierea   marii   conflagraţii   mondiale,   conceptul   a   fost   revizuit   şi  îmbunătăţit,  iar  primul  proiect  civil  affairs 276   de  anvergură  a  fost  Planul Marshall, ale cărui rezultate remarcabile se manifestă şi astăzi.
Conceptul CIMIC a luat fiinţă de-a lungul perioadei Războiului Rece şi a  început  să  prindă  contur  abia  după  căderea  Cortinei  de  Fier  şi  implicarea unor  forţe  multinaţionale   masive  în  teatrele  de  operaţii,  în  special  după lecţiile  învăţate  din  războiul  din  Golf,  de  la  începutul  anilor  ’90.  Odată  cu sfârşitul  Războiului  Rece  şi  cu  iniţierea  unor  noi  tipuri  de  operaţii  militare, statele europene au început să-şi dezvolte structurile operaţionale CIMIC, iar maniera  de  înţelegere  a  conceptului  CIMIC  de  către  majoritatea  statelor europene este în concordanţă cu Doctrina CIMIC a NATO.
CIMIC este un concept NATO, folosit, de regulă, pe timpul operaţiilor de  sprijin  al  păcii,  care  a  dobândit  popularitate  în  decursul  ultimilor  ani. Guvernele,  organizaţiile  non-guvernamentale,  organizaţiile  internaţionale  şi forţele armate colaborează pe timpul operaţiilor pentru a construi noi societăţi stabile  sau  pentru  a  oferi  ajutor  în  timpul  situaţiilor  de  criză  (de  urgenţă civilă). CIMIC-ul nu poate fi considerat ca fiind doar o formă contemporan de activitate  militară,  întrucât  ideea  cooperării  între  autorităţile  militare  şi  cele civile în acest gen de operaţii nu este nouă.
În    accepţiunea    NATO,    CIMIC-ul     reprezintă    coordonarea    şi cooperarea în sprijinul misiunii între comandantul forţei şi populaţia civilă, incluzând autorităţile naţionale şi locale, precum şi organizaţiile şi agenţiile internaţionale,  naţionale  şi  non-guvernamentale.  Există,  de  asemenea,  o definiţie propusă de Organizaţia Naţiunilor Unite, care conferă conceptului o perspectivă  mai  largă,  definind  CIMIC-ul  ca  relaţie  de  sprijin  reciproc, planificare  integrată  şi  schimb  constant  de  informaţii,  necesar  la  toate nivelurile, între forţele militare şi organizaţiile sau agenţiile umanitare, care acţionează  pentru  îndeplinirea  unui  scop  comun  ca  răspuns  la  o  situaţie  de urgenţă  umanitară. În  ceea  ce  priveşte  definiţia  propusă  de  către  Uniunea Europeană, CIMIC-ul se prezintă ca înglobând sarcini sau activităţi specifice, desfăşurate  de  forţele  UE,  izolat  sau  în  parteneriat  cu  una  sau  mai  multe organisme civile, întotdeauna în sprijinul misiunii comandantului.
Astfel,  între  CIMIC  şi  afacerile  civile  nu  sunt,  practic,  diferenţe  prea mari,  în  fond,  obiectul  activităţii,  fiind  acelaşi.  Sintagma  afaceri  civile  este folosit de către armata SUA, însă structurile care execută activităţi de afaceri civile fac parte din categoria forţelor care desfăşoară operaţii speciale.
Treptat   atât   conceptul,   cât  şi   activităţile   CIMIC,   au   dobândit   şi dobândesc  noi  valenţe,  devenind  parte  a  activităţilor  militare  (putem  spune chiar  domeniu  distinct  al  acestora)  şi  implicit  parte  a  operaţiilor  în  sprijinul păcii,  incluzând  sprijinul  acordat  de  către  forţele  militare  guvernelor  sau autorităţilor  locale  din  zona  sau  teatrul  de  operaţii.  Operaţiile  militare  se desfăşoară,  în  prezent,  într-un  context  politic  şi  militar  mai  amplu,  în  care influenţele (de la cele fizice şi economice până la cele sociale) pot declanşa o criză sau pot apărea ca rezultat al unor conflicte în regiuni în care acestea nu au existat anterior.
Caracteristicile si misiunile CIMIC
O   caracteristică   esenţială   a   activităţilor   CIMIC   este   aceea   de neimplicare politică. Militarii şi specialiştii CIMIC funcţionali, sunt folosiţi în acordarea sprijinului pentru refacerea economiei şi a infrastructurii civile.
O  altă  caracteristică  a  CIMIC-ului  constă  în  cooperarea  cu  o  mare varietate  de  organizaţii  non-guvernamentale  sau  internaţionale,  care  sunt implicate activ în zona de operaţii. Uneori, cooperarea dintre forţa militară şi organizaţiile non-guvernamentale poate fi dificilă, întrucât, în general, acestea din  urmă  au  un  anumit  avantaj  operaţional,  mai  ales  în  situaţii  de  asistenţă umanitară.   Aşadar,  există  un  mit,  creat  în  jurul  eficienţei  lor,  constând  în ideea  că  acestea  se  vor  afla  în  zona  de  operaţii  cel  mai  probabil  înaintea începerii  operaţiilor  şi  că  vor  rămâne  acolo  şi  după  încetarea  activităţilor militare.
Pe  durata  operaţiilor  de  asistenţă  umanitară  apar  multe  situaţii  în  care civilii  şi  militarii  depind  unii  de  alţii,  sprijinindu-se  în  realizarea  scopului propus, ambele părţi  fiind decise să coopereze atâta timp cât cooperarea lor serveşte intereselor ambelor părţi.
Din perspectivă civilă, cooperarea cu militarii este deosebit de utilă în primele faze ale operaţiilor. Aşadar, cooperarea civili – militari va beneficia de  prezenţa  oportună  a  misiunii  militare,  care  dispune  de  mijloace  şi experienţă care vin să le suplimenteze pe cele existente.
Misiunile  CIMIC  se  confundă  uneori  cu  activităţile  de  relaţii  publice. Confuzia este făcută din simplul motiv că atât relaţiile publice, cât şi CIMIC-ul  reprezintă  legătura  dintre  comandantul  militar  şi  societatea  civilă 277 . Diferenţa este că ofiţerul de relaţii publice menţine o legătură permanentă cu mass-media acreditată, aceeaşi indiferent de situaţie (pace sau criză), în timp ce ofiţerul CIMIC asigură comunicarea cu orice actor de factură civilă care se găseşte  în  teatrul  de  operaţii,  exclusiv  pe  timpul  desfăşurării  unei  operaţii
militare.
Ofiţerul  CIMIC  are  rolul  de  a-l  consilia  şi  sprijini  pe  comandant  cu scopul de a-i oferi acestuia datele necesare pentru a lua cea mai bună hotărâre, astfel  încât  populaţia  civilă  să  nu  fie  afectată,  iar  acţiunile  acesteia  sau  ale reprezentanţilor săi – organizaţii, guverne, autorităţi locale sau centrale – să nu împiedice îndeplinirea misiunii. Ofiţerul CIMIC trebuie să fie deschis către lume,  să  nu  aibă  prejudecăţi,  să  nu  desconsidere  femeile  majoritare  în organizaţiile  non-guvernamentale  cu  care  lucrează  şi  să  respecte  credinţa celor  cu  care  relaţionează.  Nu  mai  este  un  secret  pentru  nimeni  că  în  topul principalelor  misiuni  ale  militarilor  români  din  Irak,  alături  de  asigurarea securităţii şi stabilităţii ţării, se regăsesc cele umanitare şi de reconstrucţie. În angrenajul complex al cooperării cu structurile şi autorităţile civile locale, al acordării   de   sprijin   populaţiei,   locul   şi   rolul   ofiţerului   CIMIC   devine precumpănitor.
Cuvântul,    diplomaţia,    puterea    de    convingere,    capabilitatea    de comunicare  într-o  limbă  străină  de  circulaţie  internaţională  sunt  atuurile ofiţerului CIMIC, iar fără acestea şansele de succes sunt nule. Totodată, ca să fii  un  bun  ofiţer  CIMIC,  trebuie  să  ai  vocaţie,  să  pui  accentul  pe  calitatea umană, pe capacitatea de comunicare, de a ieşi, prin puterea cuvântului, dintr-o  situaţie  delicată.  În  activitatea  ofiţerului  CIMIC,  violenţa  nu  are  loc,  fiind rezultatul intensei pregătiri a acestuia.
Pregătirea   ofiţerului   CIMIC   trebuie   să   înglobeze   atât   elementele specifice CIMIC în cadrul NATO 278 , cât şi specificul afacerilor civile. Prima parte din pregătire se desfăşoară în unitate, în cadrul compartimentului unde acesta foloseşte baza materială existentă în acest sens, urmând ca partea finală a pregătirii să o facă în comun cu detaşamentul din care face parte şi cu care va  executa  misiunea.  Ofiţerul  CIMIC  trebuie  să  acorde  mult  timp  studiului problemelor de comunicare, în special limbilor străine, religiei şi lucrului cu calculatorul, ceea ce în practică înseamnă multe ore de specialitate, pentru a putea acumula cunoştinţele necesare cerinţelor din teatrul de operaţii şi pentru a avea capabilitatea de a trece de bariera de limbă, de cultură şi religie, fără de care nu îşi poate îndeplini misiunea.
Realizarea unui sistem propriu de pregătire a personalului CIMIC este de  asemenea  necesară  în  vederea  stabilirii  şi  menţinerii  unei  capabilităţi eficiente în domeniu.
Ca parte componentă a operaţiilor militare, cooperarea civili – militari este integrată în sistemul general de bază de pregătire şi instruire pentru toate categoriile de personal 279 .
În  vederea  pregătirii  personalului  CIMIC,  au  fost  stabilite  tipurile  de cursuri  corespunzătoare.  Pentru  menţinerea  unei  capacitaţi  CIMIC  eficiente, este  necesară  pregătirea  continuă  în  domeniu.  Aceasta  se  realizează  prin următoarele metode 280 :
−   participarea la grupuri de lucru;
−   participarea la conferinţe şi seminarii;
−   studierea publicaţiilor de specialitate;
−   participarea la exerciţii de pregătire;
−   stagii de pregătire.
Concepţia armatei României privind cooperarea civili – militari
Conceptul  CIMIC  românesc  presupune  desfăşurarea  a  două  tipuri  de activităţi.  În  primul  rând,  este  vorba  despre  activităţi  în  sprijinul  acţiunilor militare,  desfăşurate cu ajutorul instituţiilor civile şi al populaţiei, pe timpul pregătirii  şi  desfăşurării  acţiunilor  militare,  prin  stabilirea  concepţiei  de acţiune şi a cadrului coordonării acestora. Un alt gen de activităţi îl constituie cele desfăşurate în sprijinul administraţiei centrale (locale) sau al populaţiei, desfăşurate    pentru    restabilirea    ordinii    constituţionale    după    încetarea ostilităţilor,  în  scopul  normalizării  situaţiei  în  zonele  de  conflict  sau  pentru înlăturarea efectelor produse în urma dezastrelor naturale sau industriale.
Realizarea  cooperării  civili  –  militari  este  condiţionată  de  mai  mulţi factori. În primul rând, acţiunile CIMIC trebuie să fie parte integrantă a Planului de  operaţii  al  Comandamentului  şi  trebuie  să  fie  desfăşurate  pentru  sprijinul îndeplinirii  misiunilor  sale.  Personalul  CIMIC  trebuie  sa  fie  de  asemenea integrat complet în cadrul comandamentelor şi să aibă o viziune completă asupra zonei     de     operaţii.     Activitatea     organizaţiilor     guvernamentale,     non-guvernamentale, internaţionale şi private de voluntari trebuie susţinută în egală măsură, în limitele resurselor disponibile, fără a se compromite misiunea.
Scopul  cooperării  civili  –  militari  îl  reprezintă  stabilirea  unor  relaţii eficiente 281 ,  atât  cu  o  gamă  largă  de  organizaţii  civile,  cât  şi  cu  populaţia  şi autorităţile locale, esenţiale în soluţionarea conflictelor. Misiunile de bază ale activităţii  CIMIC  româneşti  includ  astfel  legătura  între  civili  şi  militari, sprijinul mediului civil şi sprijinul acordat forţelor militare.
Legătura  civili  –  militari  asigură  sprijinul  procesului  de  planificare  şi conducere  a  operaţiilor  militare.  Stabilirea  acestei  legături,  încă  de  la începutul  procesului  de  planificare  şi  menţinerea  ei  pe  timpul  desfăşurării operaţiilor  va  contribui  la  succesul  acestora 282 .  Legătura  forţelor  militare  cu autorităţile      şi      organizaţiile      guvernamentale,      non-guvernamentale, internaţionale  şi  private  de  voluntari  este  susţinută,  printre  altele,  şi  de  o politică  de  informare  publică  adecvată  ca  parte  a  strategiei  operaţiei  de informare    (INFOPS).    Aceasta    presupune    evidenţierea    realizărilor    şi progreselor   şi   va   duce   la   obţinerea   sprijinului   din   partea   populaţiei,
autorităţilor    centrale    (locale)    şi    organizaţiilor    guvernamentale,    non-guvernamentale, internaţionale şi private de voluntari.
Pentru sprijinul mediului civil se desfăşoară o gamă largă de activităţi. Sprijinul  acordat  mediului  civil  se  va  realiza  întotdeauna  în  conformitate  cu misiunile forţelor militare. Acest sprijin ar putea implica o cantitate mare de resurse  militare,  informaţii,  personal,  materiale,  facilitaţi  de  comunicaţii, precum  şi  expertiză  specială.  Sprijinul  mediului  civil  se  va  desfăşura  numai acolo  şi  numai  atunci  când  este  solicitat,  pentru  crearea,  în  principal,  a condiţiilor  necesare  executării  misiunii  de  către  forţele  militare  (numai  dacă autorităţile şi agenţiile civile nu pot să-şi îndeplinească sarcinile). În ceea ce priveşte  deciziile  privind  profunzimea,  durata  şi  amploarea  acestui  sprijin, acestea trebuie luate la cel mai înalt nivel, ţinându-se cont de factorii politici, militari şi civili.
Sprijinul   acordat   forţelor   militare   presupune   ca,   în   funcţie   de circumstanţe, comandanţii militari să poată solicita şi folosi sprijinul mediului civil în zona lor de operaţii. În unele situaţii, pentru îndeplinirea obiectivelor, forţele  militare  pot  fi  parţial  dependente  de  resursele  şi  informaţiile  civile. Comandanţii   vor   urmări   să   obţină   cât   mai   mult   sprijin   civil   pentru desfăşurarea operaţiilor.
Cadrul juridic privind CIMIC în Armata României
Toate  activităţile  CIMIC  româneşti  se  desfăşoară  în  conformitate  cu reglementările  legilor  internaţionale  şi  naţionale.  Acestea  includ  normele internaţionale,  legile  războiului  şi  dreptul  umanitar  internaţional,  acordurile internaţionale,  mandatele  şi  rezoluţiile,  regulile  de  angajare  şi  codurile  de conduită  specifice  fiecărei  situaţii,  precum  şi  legile  naţionale  româneşti  şi regulamentele militare.
În   timp   de   pace,   activităţile   CIMIC   contribuie   la   realizarea   şi dezvoltarea cadrului de cooperare între instituţia militară, autorităţile centrale şi locale şi populaţia civilă. Principalele misiuni în timp de pace sunt:
−   pregătirea forţelor şi mijloacelor pentru participare la misiuni;
−   pregătirea personalului prin cursuri şi participare la exerciţii;
−   participarea  la  înlăturarea  efectelor  produse  în  urma  dezastrelor naturale;
−   sprijinirea acţiunilor antiteroriste (întocmirea studiilor de regiune şi a evaluărilor);
−   sprijinirea acţiunilor de informare (INFO OPS);
−   participarea la activităţi specifice privind sprijinul naţiunii gazdă.
În  situaţii  de  criză  (pe  teritoriul  naţional  sau  în  afara  graniţelor  ţării) misiunile   CIMIC   constau   în   planificarea,   coordonarea   şi   executarea activităţilor   pentru   a   facilita   acţiunile   specifice   managementului   crizei. Misiunile CIMIC pe timpul situaţiilor de criză cuprind:
controlul populaţiei şi resurselor (în misiuni în afara graniţelor ţării);
participarea  la  coordonarea  în  vederea  înlăturării  efectelor  produse  în urma dezastrelor naturale sau industriale;
acordarea de sprijin (asistenţă) autorităţilor civile;
participarea în cadrul operaţiilor de sprijin al păcii;
sprijinirea acţiunilor antiteroriste;
sprijinirea acţiunilor de informare (INFO OPS);
participarea la activităţi specifice privind sprijinul naţiunii gazdă.
În timp de război, pentru apărarea naţională sau participarea la apărarea colectivă, misiunile CIMIC se concretizează în:
sprijinul operaţiilor în cadrul războiului de apărare naţională;
sprijinul activităţilor privind protecţia civilă;
controlul populaţiei şi resurselor;
sprijinul operaţiilor pe timpul participării la apărarea colectivă;
sprijinirea acţiunilor antiteroriste;
sprijinirea acţiunilor de informare (INFO OPS);
participarea la activităţi specifice privind sprijinul naţiunii gazdă.
Obiectivele CIMIC româneşti. Concepţia operaţiilor CIMIC româneşti
În  conformitate  cu  obiectivele  Strategiei  de  securitate  naţională,  ale Strategiei militare a României şi obligaţiile internaţionale, obiectivele majore ale  CIMIC-ului  românesc  sunt  de  stabilire  şi  menţinere  a  relaţiilor  între societatea  civilă  şi  structurile  militare,  precum  şi  de  creare  şi  dislocare  a forţelor  CIMIC  pentru  sprijinul  misiunilor  CIMIC  destinate.  Îndeplinirea misiunilor CIMIC în afara graniţelor ţării în sprijinul operaţiilor de răspuns la crize  sub  mandate  NATO,  ONU,  UE,  OSCE  şi  în  cadrul  apărării  colective, precum  şi  îndeplinirea  misiunilor  CIMIC  pe  teritoriul  naţional  în  timp  de pace, în situaţii de criză şi de război sunt de asemenea importante.
Concepţia operaţiilor CIMIC româneşti, pe teritoriul naţional sau în afara graniţelor  ţării,  este  în  conformitate  cu  obiectivele  CIMIC  româneşti  şi  cu principiile  generale  CIMIC  definite  în  Doctrina  CIMIC  NATO 283 .  Pe  lângă aceste  principii,  trebuie  luaţi  în  considerare  alţi  factori.  Aceştia  se  referă  în primul  rând  la  activităţile  CIMIC  ca  parte  integranta  a  operaţiilor  militare. Aceştia  reprezintă  responsabilitatea  comenzii  şi  constituie  parte  integrantă  a misiunii  fiecărui  militar,  iar  elementele  de  stat  major  şi  forţele  CIMIC  sunt mijloacele de bază pentru îndeplinirea misiunilor CIMIC. La fel de importante sunt  şi  activităţile  CIMIC  care  se  desfăşoară  cu  intenţia  asigurării  succesului
global  al  mandatului,  prin  menţinerea  cooperării  depline  între  comandanţi, populaţia   şi   instituţiile   civile   din   zona   lor   de   responsabilitate.   Această cooperare  este  esenţială  pentru  a  crea  condiţii  civil  –  militare,  care  să  ofere comandanţilor cele mai bune avantaje, posibile, morale, materiale şi tactice.
În  concluzie,  se  poate  afirma  că,  fără  îndoială,  CIMIC  oferă  cele  mai bune mecanisme pentru realizarea legăturii între activităţile militare şi civile în diferite  zone  de  operaţii.  Cooperarea  civili  –  militari  este  astfel  vitală  pentru obţinerea succesului în orice misiune şi reprezintă responsabilitatea comenzii.
CIMIC  este  astfel  parte  componentă  a  responsabilităţilor  fiecărui militar,  cerând  o  doctrina  clară,  care  să  fie  transparentă,  uşor  de  înţeles  atât pentru personalul militar cât şi pentru personalul civil.
CIMIC  presupune  în  egală  măsură  realizarea  pregătirii  şi  instruirii  din acest  punct  de  vedere  pentru  întregul  personal  militar.  Cooperarea  civili-militari reprezintă deci o dimensiune a operaţiilor în care politica se derulează la nivel strategic, iar implementarea acesteia se face la nivelurile operativ şi tactic  şi  este  în  responsabilitatea  comandantului,  care  va  asigura  corelarea acţiunilor  militare  cu  cerinţele  autorităţilor  militare  şi  civile  abilitate  cu materializarea politicii de apărare.

